Diari Oficial de la Generalitat Valenciana


Sumari del DOGV 6459, del 14-02-2011 (2011/1584)

RESOLUCIÓ de 2 de febrer de 2011, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2011, en el marc del Pla de Competitivitat del Sector Turístic 2009-2011 i del Pla Estratègic Global del Turisme de la Comunitat Valenciana 2010-2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6459

Data del DOGV
:   14-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/1584


Data del document
:   02-02-2011

Organisme emissor
:   Agència Valenciana del Turisme

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 2 de febrer de 2011, de la consellera de Turisme, com a presidenta de l'Agència Valenciana del Turisme, per la qual es convoquen les ajudes de l'Agència per a l'any 2011, en el marc del Pla de Competitivitat del Sector Turístic 2009-2011 i del Pla Estratègic Global del Turisme de la Comunitat Valenciana 2010-2020. [2011/1584]  
En col·laboració i consens amb el sector turístic valencià, la Conselleria de Turisme va elaborar l'any 2008 el primer Pla de Competitivitat del Sector Turístic de la Comunitat Valenciana 2009-2011, l'objectiu fonamental del qual era impulsar la competitivitat del sector turístic valencià sobre la base d'un desplegament sostenible del turisme. Per a aconseguir este objectiu, el Pla de Competitivitat va establir una sèrie d'eixos prioritaris al voltant dels quals es vertebren les diferents mesures d'actuació que definixen el marc d'acció de la Conselleria de Turisme i de l'Agència Valenciana del Turisme per al trienni 2009-2011; gestió participativa, modernització i enfortiment del teixit empresarial, promoció, comunicació i posicionament en mercat; foment i potenciació de l'I+D+i, i excel·lència empresarial.  
L'any 2010 ha tingut lloc l'aprovació, novament en col·laboració i amb el consens del sector turístic, del Pla Estratègic Global del Turisme de la Comunitat Valenciana 2010-2020, el qual es fonamenta, entre altres, en els objectius següents: assegurar la competitivitat de les empreses turístiques i incrementar el valor afegit de l'activitat turística mitjançant l'orientació al client, la gestió de la qualitat integral i la diversificació de productes i mercats, garantir el desplegament sostenible de l'activitat turística, equilibrat en les dimensions ambiental econòmica i sociocultural, així com consolidar un fort posicionament nacional i internacional com a regió amb una identitat pròpia, amb una completa i variada oferta d'oci, i com una destinació d'experiències amb un atractiu permanent. El full de ruta de l'esmentat pla preveu entre altres actuacions, el suport a les empreses turístiques i el suport a les associacions sectorials, la posada en marxa de clubs de producte i la potenciació del producte turístic com a objectiu fonamental.   
La present resolució arreplega la convocatòria anual d'ajudes de l'Agència Valenciana del Turisme per a l'any 2011 en el marc del Pla de Competitivitat 2009-2011 i del Pla Estratègic Global del Turisme de la Comunitat Valenciana 2010-2020. Esta convocatòria inclou un total de divuit programes, agrupats entorn dels cinc grans eixos esmentats. Per a la seua elaboració s'han tingut en compte els resultats i l'experiència de les convocatòries anteriors, de manera que es mantenen la majoria del programes d'eixa convocatòria i s'hi introduixen diverses millores i modificacions.  
S'hi incorporen nous programes com ara: el programa de col·laboració i implantació dels distintius turístics, el programa d'assessorament específic per a la creació de clubs de productes turístics, el programa de llançament de nous productes turístics, i el programa de suport a obtenció de l'etiqueta ecològica europea en servicis d'allotjament turístic, en consonància amb el que disposa Pla Estratègic Global del Turisme de la Comunitat Valenciana 2010-2020. Igualment, s'actualitzen els programes d'implantació de tecnologies de la informació i comunicació per a adaptar-los al ràpid progrés que estes experimenten i a les noves demandes i necessitats del sector.   
En la present convocatòria es recolza novament de forma decidida les mesures i actuacions que incentiven l'estalvi energètic i la sostenibilitat mediambiental, el suport a la qualitat total o a la implantació i desplegament de tecnologies d'informació i comunicació, així com la millora en l'accessibilitat de l'oferta turística.   
Per tot això, en virtut del que disposa l'article 28 de la Llei 5/1983; de 30 de desembre, del Consell, d'acord amb les competències assignades pel Decret 209/2004, de 8 d'octubre del Consell de la Generalitat, pel qual s'aprova el Reglament de l'Agència Valenciana del Turisme; l'Orde de 2 de desembre de 2008, de la Conselleria de Turisme per la qual es fixen les bases reguladores per a la convocatòria i la concessió d'ajudes per la Conselleria de Turisme i per l'Agència Valenciana del Turisme, i d'acord amb el que establix el Decret Legislatiu de 26 de juny de 1991, pel qual s'aprova del Text Refós de la Llei d'Hisenda Pública de la Generalitat Valenciana, la Llei 38/2003, de 17 de novembre, General de Subvencions i el Decret 9/2000, de 25 de gener, del Consell, sobre concessió d'ajudes en matèria de turisme, resolc:  
Article 1. Objecte i àmbit  
L'objecte de la present resolució és la convocatòria d'ajudes i la publicació dels programes d'actuació de l'Agència Valenciana del Turisme corresponents a l'exercici 2011, en el marc del Pla de Competitivitat del Sector Turístic de la Comunitat Valenciana 2009-2011 i del Pla Estratègic Global del Turisme de la Comunitat Valenciana 2010-2020, destinades al suport d'actuacions que duga a terme el sector turístic. Estes ajudes i programes d'actuació s'arrepleguen en l'annex a esta resolució.   
La present convocatòria està disponible en l'adreça d'Internet: .  
Article 2. Marc normatiu  
Les ajudes convocades en la present resolució es concediran d'acord amb el que establix la Llei 38/2003, de 17 de novembre, General de Subvencions, en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, i en el Decret 9/2000, de 25 de gener, del Consell, sobre concessió d'ajudes en matèria de turisme, així com en l'Orde de 2 de desembre de 2008 de la Conselleria de Turisme, per la qual es fixen les bases reguladores per a la convocatòria i concessió d'ajudes per la Conselleria de Turisme i per l'Agència Valenciana del Turisme.   
Article 3. Conformitat amb la normativa europea sobre ajudes públiques   
1. Els programes d'ajudes cofinançats mitjançant els fons europeus compliran així mateix amb el que disposa el Reglament (CE) 1083/2006, d'11 de juliol, del Consell, pel qual s'establixen les disposicions generals relatives al Fons Europeu de Desenvolupament Regional, el Fons Social Europeu i el Fons de Cohesió, i en el Reglament (CE) 1828/2006 que fixa les normes de desplegament per al Reglament (CE) 1083/2006 i la resta de normativa sobre Fons Estructurals o altres matèries que els siga d'aplicació.  
En compliment de l'esmentada normativa, els programes que són objecte de la present convocatòria s'adeqüen als criteris de selecció d'operacions fixats pel Comité de Seguiment del Programa Operatiu del Fons Europeu de Desenvolupament Regional per a la Comunitat Valenciana, adoptat per mitjà de la Decisió C(2007) 5929 de la Comissió, de 29 de novembre de 2007, modificada per la Decisió C(2009) 10178 de la Comissió, de 16 de desembre de 2009.  
Així mateix, les despeses subvencionables compliran el que establix l'Orde del Ministeri d'Economia i Hisenda EHA/524/2008, de 26 de febrer, per la qual s'aproven les normes sobre les despeses subvencionables en els programes operatius del Fons Europeu de Desenvolupament Regional i del Fons de Cohesió (Orde publicada en el BOE núm. 53, d'1 de març de 2008).  
2. Les ajudes regulades i convocades per esta resolució quedaran subjectes a les disposicions del Reglament (CE) núm. 1998/2006 de la Comissió, de 15 de desembre de 2006 (DOUE L 379, de 28 de desembre de 2006), relatiu a l'aplicació dels articles 87 i 88 del Tractat a les ajudes de minimis, quedant per tant exemptes de l'obligació de notificació prèvia a la Comissió Europea, per no reunir tots els criteris establits en l'article 107.1 del Tractat de Funcionament de la Unió Europea sobre Política de la Competència de la Unió Europea.  
I queden subjectes a les condicions següents establides en el Reglament susdit:   
a) La totalitat de les ajudes subjectes al règim de minimis concedides a una empresa no serà superior a 200.000 euros durant qualsevol període de tres exercicis fiscals.  
b) Abans de la concessió de l'ajuda, s'obtindrà de l'empresa beneficiària una declaració responsable relativa a les altres ajudes rebudes en l'exercici fiscal corrent i en els dos exercicis fiscals anteriors d'esta o   
  
\* \* \* \* \*  
una altra administració sotmeses a la regla comunitària de minimis, així com altres ajudes estatals rebudes d'esta o una altra administració per les mateixes despeses subvencionables.  
Quan l'ajuda de minimis s'acumule a altres ajudes estatals per les mateixes despeses subvencionables, esta acumulació no podrà donar lloc a una intensitat superior a la fixada en el reglament d'exempció referit o a la decisió corresponent adoptada per la Comissió.  
El present règim d'ajudes de minimis no podrà aplicar-se a les empreses que operen en els sectors determinats en el punt 1 de l'article primer de l'esmentat Reglament (CE) 1998/2006.  
3. La present resolució de convocatòria de programes d'ajudes ha sigut objecte d'informe previ de la Direcció General d'Economia de la Conselleria d'Economia, Hisenda i Ocupació, i d'esta manera complix amb el que disposa l'article 3, paràgraf 4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (Decret publicat en el DOCV núm. 5596, de 11.09.2007).   
Article 4. Línies pressupostàries  
1. En compliment del que preveu l'article 47.11 del Text Refós de la Llei d'Hisenda Pública de la Generalitat Valenciana i d'acord amb el que establix la Llei de Pressupostos de la Generalitat per a l'exercici 2011, les línies de crèdit i l'import global màxim destinat a la concessió de les ajudes previstes en la present convocatòria són les següents:  
-Capítol IV: Transferències corrents, suport a l'excel·lència en la gestió turística, que inclou, programes de promoció i màrqueting electrònic, així com programes destinats a la implantació i desplegament dels sistemes de qualitat, i I+D+i, total: 500.000 € (cinc-cents mil euros)   
-Capítol VII: Transferències de capital, que inclou programes d'incentius a empreses del sector turístic valencià, ajudes per a inversió en projectes de gestió mediambiental, I+D+i, total: 6.340.000 € (sis milions tres-cents quaranta mil euros).   
2. Les ajudes descrites en l'annex estan cofinançades pel Fons Europeu de Desenvolupament Regional (FEDER) en el marc del Programa Operatiu CV 2007-2013, i l'import màxim de cofinançament per a cada eix prioritari és el que s'indica en el quadre següent:  
  
Article 5. Beneficiaris  
1. Podran acollir-se a les ajudes convocades en esta resolució, d'acord amb el que establix cada un dels programes prevists en l'annex:   
a) Empreses turístiques: les persones físiques o jurídiques propietàries o explotadores d'establiments hotelers, campaments de turisme, bloc o conjunt d'habitatges turístics, allotjament rural, de restauració, agències de viatge així com d'oferta turística complementària.  
Així mateix, podran ser beneficiàries les empreses gestores d'habitatges turístics que complisquen els requisits següents:  
1.Que exploten un mínim de 25 unitats d'allotjament  
2.Que estes siguen propietat de l'empresa gestora o, no en cas de no ser-ho, si entre el titular i l'empresa gestora hi ha un acord sobre l'obligació de destinar el bé al tràfic turístic durant un període que no podrà ser inferior a cinc anys.  
3.Que les unitats d'allotjament en explotació figuren inscrites en el Registre d'Empreses, Establiments i Professions Turístiques de la Comunitat Valenciana amb una antiguitat mínima de 2 anys en la data de la publicació de la convocatòria.  
4. Que l'empresa gestora figure inscrita en el registre mencionat com a mínim des de l'any 2008.  
Per a poder accedir a estes ajudes, les empreses hauran d'estar inscrites en el Registre d'Empreses, Establiments i Professions Turístiques de la Comunitat Valenciana en la data de publicació de la convocatòria.  
b)Associacions d'empreses turístiques amb seu en la Comunitat Valenciana, qualsevol que siga la seua naturalesa jurídica, o àmbit territorial i altres associacions d'interés per al desplegament del producte turístic (golf, nàutic, salut i benestar) de la Comunitat Valenciana, d'acord amb el que establix el Pla Estratègic Global del Turisme de la Comunitat Valenciana 2010-2020.  
c) Centres oficials d'investigació i les universitats, la seu social de les quals estiga a la Comunitat Valenciana, estiguen vinculades al sector turístic i realitzen actuacions d'I+D+i.  
d) Corporacions de dret públic, així com les Delegacions de l'Institut per a Qualitat Turística Espanyola (ICTE), amb seu a la Comunitat Valenciana.   
2. A l'efecte de la present resolució, s'entén per PIMES, les menudes i mitjanes empreses, segons es definixen en l'annex I del Reglament (CE) núm. 800/2008 de la Comissió, de 6 d'agost de 2008 (DOUE L 214, de 9.8.2008).  
3. No es podrà ser beneficiari de les ajudes convocades en esta resolució sense estar al corrent de les obligacions fiscals i davant la Seguretat Social, en els termes establits per l'Orde de la Conselleria d'Economia i Hisenda de 30 de maig de 1996 (DOGV 2775 de 21 de juny), sense perjuí del que establix la Llei 38/2003, de 17 de novembre, General de Subvencions.  
4. En tot cas, no podran obtindre la condició de beneficiari de les subvencions regulades en esta resolució, les persones o entitats en les quals concórrega alguna de les circumstàncies previstes en l'article 13, apartats 2 i 3, de la Llei 38/2003, de 17 de novembre, General de Subvencions.  
5. Les condicions per a ser beneficiari hauran de mantindre's fins al moment del pagament de la subvenció.  
Article 6. Sol·licituds d'ajuda  
1. Els interessats hauran de presentar, abans de l'execució del projecte o actuació, una sol·licitud omplida en l'imprés normalitzat disponible en la següent adreça d'Internet: .  
2. La presentació de la sol·licitud d'ajuda comportarà l'autorització a la Conselleria de Turisme o a l'Agència Valenciana del Turisme, si fa el cas, per a poder obtindre directament informació relativa al compliment de les obligacions fiscals i amb la Seguretat Social. No obstant el sol·licitant podrà denegar de forma expressa el consentiment, però haurà d'aportar per a això els certificats corresponents.  
Article 7. Documentació que ha d'acompanyar a l'imprés de sol·licitud  
1. Amb caràcter general, totes les sol·licituds d'ajuda hauran d'anar acompanyades de la documentació següent:  
a) Documentació acreditativa de la identificació o constitució de l'empresa o entitat, junt amb els estatuts degudament inscrits en el registre corresponent.   
b) Dades personals dels representants legals de l'empresa o entitat, així com acreditació de la seua representació.   
c) Fotocòpia del CIF / NIF de l'empresa/entitat sol·licitant.  
d) Alta referida a l'exercici corrent, o últim rebut de l'Impost d'Activitats Econòmiques (IAE), completat amb una declaració responsable de no haver-se donat de baixa en la matrícula de l'esmentat impost.   
Quan el sol·licitant estiga exempt de l'esmentat impost, acreditarà esta circumstància mitjançant una declaració responsable.  
e) Fitxa de manteniment de tercers (dades bancàries), segons model disponible en , així com el certificat de l'entitat bancària acreditatiu de la titularitat del compte.   
f) Declaració responsable de no estar incurs en les prohibicions per a obtindre la condició de beneficiaris establides en l'article 13, apartat 2 i següents, de la Llei 38/2003, de 17 de novembre, General de Subvencions.  
g) Declaració responsable sobre ajudes de minimis (Reglament (CE) 1998/2006, de 15 de desembre) rebudes durant els dos exercicis fiscals anteriors i durant l'exercici fiscal en curs, així com d'altres ajudes públiques (incloent-hi les acollides al Marc Temporal aprovat per la Comunicació de la Comissió de 17 de desembre de 2008 (DOUE 22 de gener de 2009, 2009/C16/01) rebudes per als mateixos costos subvencionables, per a comprovar que la suma de les intensitats d'ajudes totals percebudes no supera els límits fixats en les directives o reglaments d'exempció aplicables.  
h) En cas de grans empreses, és a dir, aquelles que no tinguen la consideració de PIMES segons l'annex I al Reglament (CE) núm. 800/2008 de la Comissió, de 6 d'agost de 2008, i a fi de poder verificar l'efecte incentivador de l'ajuda, s'haurà de presentar la sol·licitud abans de començar a treballar en el projecte o activitat, així com aportar una memòria justificativa de la concurrència d'un o més criteris dels assenyalats en l'article 8, apartat 3, del Reglament (CE) núm. 800/2008, de la Comissió, de 6 d'agost de 2008 (DOUE de 9.08.2008).  
i) Cada projecte haurà d'anar acompanyat de pressuposts amb desglossament detallat de les partides corresponents a la inversió i/o actuació per a la qual se sol·licita la subvenció i s'ha de tindre en compte que, de conformitat amb l'article 31.3 de la Llei 38/2003, de 17 de novembre, General de Subvencions, quan l'import de la despesa subvencionable supere la quantia de 30.000 euros de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors, amb caràcter previ a l'adquisició del compromís per a la prestació del servici o l'entrega del bé, llevat que per les especials característiques dels despeses subvencionables no hi haja en el mercat suficient nombre d'entitats que el subministren o presten. L'elecció entre les ofertes presentades, les quals hauran d'aportar-se en la sol·licitud de la subvenció, es realitzarà d'acord amb criteris d'eficiència i economia, i s'haurà de justificar-se expressament en una memòria l'elecció quan esta no recaiga en la proposta econòmica més avantatjosa.  
2. En funció del tipus d'inversió que s'haja de realitzar segons els casos, s'haurà d'aportar a més:   
a) Si la inversió implica la realització d'obres, haurà d'aportar-se en tots els casos la llicència municipal d'obres corresponent a l'activitat i pressupost de la inversió per a la qual se sol·licita l'incentiu i, en cas d'obres majors, el projecte tècnic visat, així com qualssevol altres autoritzacions o llicències administratives que calguen.  
b) Quan les inversions plantejades tinguen un termini d'execució superior a l'exercici pressupostari, les sol·licituds d'ajuda hauran d'anar acompanyades d'un projecte tècnic comprensiu de les partides i pressuposts a realitzar en cada una de les fases en què es pretenga executar el mencionat projecte.  
c) Si el projecte d'inversió es pretén realitzar en un immoble localitzat en sòl no urbanitzable, s'haurà d'aportar, si fas el cas, la corresponent Declaració d'Interés Comunitari.  
d) Si es tracta d'inversions en actius fixos, referència cadastral de l'immoble on es vaja a realitzar el projecte.   
e) Quan es tracte d'inversions en actius fixos, cada una de les sol·licituds per als distints programes haurà d'anar acompanyada de les respectives declaracions responsables sobre: no destrucció d'ocupació així com d'autofinançament en com a mínim un 30% de l'imprés anomenat Declaracions responsables sector empresarial, disponible en: .  
3. Amb independència de la documentació mencionada en els apartats anteriors i en funció del tipus de projecte a realitzar, s'haurà d'aportar la documentació específica que per a cada programa figura en l'annex a la present convocatòria.  
4. En cap cas no es considerarà despesa subvencionable l'IVA, llevat que el sol·licitant aporte junt amb la sol·licitud l'acord de reconeixement de l'exempció dictat per l'Agència Estatal d'Administració Tributària, corresponent.  
5. En compliment del Decret 165/2010 de 8 d'octubre del Consell pel qual s'establixen mesures de simplificació i reducció de càrregues administratives en els procediments gestionats per l'administració de la Generalitat i el seu sector públic, les declaracions responsables assenyalades en l'apartat 1 lletres d) a i), i en l'apartat 2 lletra e) anterior, així com la vigència de documents ja aportats, s'ompliran utilitzant l'imprés normalitzat denominat Declaracions responsables sector empresarial, disponible en: .  
Article 8. Termini de presentació de sol·licituds  
1. El termini de presentació de sol·licituds serà d'un mes comptat a partir de l'endemà a la publicació de la present resolució en el Diari Oficial de la Comunitat Valenciana.  
2. Les sol·licituds hauran de presentar-se amb anterioritat a l'inici de la realització del projecte o activitat, o amb anterioritat a l'inici de l'execució de la fase del projecte corresponent a l'exercici 2011.  
Article 9. Lloc de presentació de sol·licituds  
1. Les sol·licituds, junt amb la preceptiva documentació addicional, podran presentar-se durant l'horari de registre en qualsevol de les seus de la Conselleria de Turisme (Agència Valenciana del Turisme), avinguda Aragó, 30, planta 8a, de València, en el Servici Territorial de Turisme d'Alacant (carrer Churruca, 29), en el de Castelló (plaça Maria Agustina, 5) i en el de València (plaça Alfons el Magnànim, 15), així com en l'Oficina d'Administració Turística de Benidorm (carrer Joan Fuster Zaragoza, 3, 1r, edif. Acuarium).  
També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de correus, haurà de fer-se en sobre obert perquè siga datada i segellada en la dita oficina abans de ser certificada.  
2. Per a la presentació de sol·licituds i posteriors comunicacions referides als programes de l'annex, els beneficiaris de la qual únicament poden ser associacions d'empreses del sector turístic, es podran utilitzar mitjans electrònics, connectant amb l'adreça electrònica de l'Agència Valenciana del Turisme, .  
Article 10. Tramitació de sol·licituds.  
1. L'òrgan competent per a la instrucció del procediment de concessió de les ajudes emmarcades en la present resolució serà l'Àrea de Producte de l'Agència Valenciana del Turisme, a través dels Servicis Territorials de Turisme i del Servici d'Assistència Turística i Incentius, el qual sol·licitarà l'informe tècnic sobre els projectes presentats a altres àrees i/o servicis de l'Agència Valenciana del Turisme competents per raó de la matèria a avaluar.  
2. La valoració de les sol·licituds correspondrà a una Comissió d'Avaluació d'Ajudes, la qual emetrà els informes corresponents i la composició de la qual serà la següent:  
Presidenta: la cap de l'Àrea de Producte.  
Vicepresident: el cap del Servici d'Assistència Turística i Incentiusc  
Vocals:  
Un representant del Servici de Contractació, Coordinació i Assistència Tècnica.  
Un representant del Servici Econòmicofinancer.  
El cap del Servici Territorial d'Alacant.  
El cap del Servici Territorial de Castelló.  
El cap del Servici Territorial de València.  
L'assessor d'ordenació turística  
El cap de la Secció d'Incentius del Servici d'Assistència Turística i Incentius, qui actuarà com a secretari.  
En cas de vacant, absència o malaltia dels membres de la Comissió, podran ser substituïts per altres, designats pels titulars entre persones de les seues respectives unitats.  
Quan per raó de les actuacions a avaluar es considere oportú, es podrà convocar tècnics especialistes i assessors en la matèria corresponent.   
3. Amb la finalitat de facilitar la consecució dels fins i objectius de la present resolució, les sol·licituds d'ajuda podran ser instruïdes en el programa que millor s'ajuste entre els inclosos en l'annex.  
4. Una vegada valorades les sol·licituds amb la quantificació dels corresponents imports d'ajuda per la comissió de valoració, i previs els oportuns tràmits, la secretària autonòmica de Turisme elevarà la proposta de concessió o de denegació d'ajudes a la consellera de Turisme, qui resoldrà sobre l'ajuda.  
Article 11. Criteris d'avaluació de sol·licituds  
1. Les sol·licituds d'ajuda es concediran en règim de concurrència competitiva i seran ateses mentre hi haja disponibilitat pressupostària adequada i suficient, de conformitat amb els criteris d'avaluació fixats.  
2. Criteris d'avaluació de sol·licituds.  
A les sol·licituds presentades se'ls assignarà una puntuació màxima de 10 punts en funció de criteris generals i específics d'avaluació següents:  
2.1) Criteris generals d'avaluació.  
S'assignarà un punt per cada un dels següents criteris amb un màxim de vuit punts.  
A. Establiments el període de funcionament dels quals siga durant tot l'any o bé que l'objecte de la inversió vaja dirigit a augmentar el seu període de funcionament.  
B. Establiments que incorporen més d'un 50% de dones en la plantilla de l'empresa en termes treballador/any.   
C. Establiments que no hagen sigut beneficiaris d'ajudes en matèria de turisme en l'últim any.   
D. Diligència a completar la documentació necessària per a la tramitació de l'expedient.   
E. Compromís amb la qualitat i la sostenibilitat per part de l'empresa.   
F. Promoció de la imatge de la Comunitat Valenciana, així com orientació al client de la inversió.  
G. Projecte derivat de les recomanacions arreplegades en un Pla de qualitat/medi ambient/innovació/accessibilitat, recolzat per la conselleria en anys anteriors.  
H. Contribució del projecte a la creació de producte en consonància amb el Pla Estratègic Global del Turisme de la Comunitat Valenciana 2010-2020.  
2.2) Criteris específics d'avaluació.   
S'assignaran dos punts com a màxim als criteris específics que s'establixen en cada un dels programes de l'annex.  
3. Els criteris d'avaluació de sol·licituds establits en l'apartat anterior no seran aplicables als programes els beneficiaris dels quals no siguen empreses turístiques amb caràcter exclusiu, açò és, associacions, delegacions ICTE, centres d'investigació, on s'assignarà una puntuació màxima de 10 punts en funció dels criteris específics que s'hi detallen en la fitxa corresponent de l'annex a esta resolució.  
Així mateix, el criteri establit en el paràgraf anterior, serà aplicable al programa 3.2.1 modalitat de Creació d'Interés Singular.  
4. Per al supòsit d'empat, la Comissió d'Avaluació prioritzarà entre les diverses sol·licituds en funció de l'existència de criteris objectius d'excel·lència en el servici pel sol·licitant. Per a això, es tindran en compte criteris com ara el nombre de reclamacions, sancions administratives imposades, i/o qualssevol altre indicador quantificable que la Comissió entenga que puga resultar d'aplicació per al mesurament objectiva de l'excel·lència en el servici.  
Article 12. Resolució de concessió d'ajudes  
1. Les resolucions dictades per la consellera de Turisme i presidenta de l'Agència Valenciana del Turisme posaran fi a la via administrativa, i el seu contingut es notificarà a les persones interessades en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Quan el nombre elevat de beneficiaris així ho aconselle, la notificació podrà ser substituïda per la publicació de les ajudes concedides en el DOCV, de conformitat amb el que establix el punt 6.b) de l'article 59 i el punt 2, de l'article 60 de l'esmentada Llei 30/1992, de 26 de novembre.   
En compliment de les mesures de publicitat contingudes en l'article 18 de la Llei 38/2003 de 17 de novembre General de Subvencions, l'acceptació de la subvenció suposarà el consentiment exprés del beneficiari a ser inclòs en la llista de subvencions concedides que l'Agència Valenciana del Turisme publicarà en el Diari Oficial de la Comunitat Valenciana ().   
Així mateix, la concessió d'estes ajudes suposarà per part del beneficiari la seua acceptació a ser inclòs en la llista pública que s'arreplega en l'article 7, apartat 2 lletra d del Reglament (CE) 1828/2006 de la Comissió de 8 de desembre de 2006.  
2. En el cas dels programes d'ajudes que estiguen cofinançats pel Fons Europeu de Desenvolupament Regional (FEDER), la concessió de l'ajuda quedarà condicionada a l'emissió, per part de l'autoritat ambiental competent, d'un certificat que declare la no afecció del projecte a l'anomenada Xarxa Natura 2000, espai físic d'especial protecció mediambiental configurat així per la Unió Europea. L'obtenció d'este certificat serà gestionat per l'Agència Valenciana del Turisme.  
Article 13. Resolució d'incidències posteriors a la concessió de les ajudes  
En compliment del que establix l'article 8.1 de l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i la concessió d'ajudes per la Conselleria de Turisme i per l'Agència Valenciana del Turisme, es delega en el/la cap de l'Àrea de Producte de l'Agència Valenciana del Turisme, la resolució de les incidències que es produïsquen després de la concessió i, en especial, els supòsits de:  
a) Canvis de titularitat.  
b) Canvis d'ubicació.  
c) Pròrrogues per a l'execució del projecte o activitat, i per al compliment de les condicions particulars de la concessió i, en particular, la seua justificació, que seran concedides sempre amb caràcter excepcional.  
d) Modificacions justificades del projecte inicial.  
e) Revocació de les subvencions concedides per renúncia del beneficiari.   
Article 14. Obligacions dels beneficiaris  
1. Les obligacions dels beneficiaris de les ajudes previstes en l'annex són les següents:  
a) Realitzar el projecte o activitat objecte de la subvenció i acreditar la seua realització en la forma i data indicada en la notificació de la concessió de l'ajuda.  
b) Respondre de la veracitat dels documents aportats.  
c) Respectar la normativa mediambiental vigent, de manera que s'assegure la realització dels objectius del projecte subvencionat dins d'un marc d'un desenvolupament sostenible i del foment a la protecció i millora del medi ambient, tal com s'arreplega en l'article 11 del Tractat Funcionament de la Unió Europea. En especial, el projecte objecte d'ajuda haurà de sotmetre's al procediment d'Avaluació d'Impacte Ambiental (EIA) en els supòsits arreplegats en el Reial Decret Legistatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de projectes i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental de la Comunitat Valenciana (DOGV núm. 1412, de 30 d'octubre de 1990).  
d) Afectar l'objecte de la subvenció al tràfic turístic, una vegada completat la seua totalitat, durant, com a mínim,. cinc anys, d'acord amb el que disposa l'article 57 del Reglament CE núm. 1083/2006 del Consell, d'11 de juliol de 2006; i, si fa el cas, ha de sol·licitar i obtindre la corresponent autorització turística dins del termini d'un any a comptar des del cobrament de la subvenció.  
e) En tota actuació que resulte beneficiària d'ajuda haurà de figurar de forma visible i preferent el logotip de l'Agència Valenciana del Turisme junt amb el logotip i lema del Fons Europeu de Desenvolupament Regional (FEDER) «Una manera de fer Europa», quan el programa o actuació siga objecte de cofinançament per mitjà dels dits fons FEDER. En els supòsits d'actuacions incloses en el Programa Operatiu FEDER de la Comunitat Valenciana per al període 2007-2013, seran de compliment obligatori les exigències de la normativa europea sobre difusió i publicitat d'eixe Fons, en especial, allò que disposa el Reglament CE núm. 1083/2006 del Consell, d'11 de juliol de 2006, que establix les disposicions generals relatives al FEDER, Fons Social Europeu (FSE) i Fons de Cohesió, la qual cosa suposa entre altres exigències, l'acceptació del beneficiari a ser inclòs en la llista pública que s'arreplega en l'article 7, apartat 2, lletra d, del Reglament (CE) 1828/2006 de la Comissió de 8 desembre de 2006, així com el sotmetiment a la normativa d'elegibilitat establida en l'Orde EHA 524/2008, de 26 de febrer, per la qual s'aproven les normes sobre els despeses subvencionables dels programes operatius del Fons Europeu de Desenvolupament Regional i del Fons de Cohesió.  
f) Els beneficiaris seran responsables de la difusió de les accions relacionades amb l'objectiu de cada programa i han de fer coneixedora i partícip a l'Agència Valenciana del Turisme dels actes promocionals de presentació o inauguració corresponents.  
g) En compliment del que establix l'article 7 del Reglament (CE) 438/2001, els beneficiaris seran responsables de conservar la documentació justificativa (tant de la despesa com del pagament) durant, com a mínim, 3 anys a partir del tancament d'un programa operatiu, o 3 anys a partir de l'any en què haja tingut lloc el tancament parcial (article 90 del Reglament CE núm. 1083/2006, del Consell, d'11 de juliol de 2006). En este sentit i a manera d'orientació s'indica que el Programa Operatiu de la Comunitat Valenciana 2007-2013, té a priori un termini previst de tancament no anterior a desembre 2015.  
h) Complir amb totes aquelles obligacions que s'establixen en l'Orde de 2 de desembre de 2008 sobre bases reguladores per a la convocatòria i concessió d'ajudes de la Conselleria de Turisme i l'Agència Valenciana del Turisme, i en qualsevol altra disposició en vigor, aplicable a estes ajudes  
2. L'incompliment de qualsevol d'estes obligacions podrà donar lloc a la revocació i, si fa el cas, al reintegrament de les ajudes percebudes i a l'exigència de l'interés de demora des del moment del pagament de la subvenció.  
Article 15. Justificació de les despeses  
1. La justificació de la inversió o actuació objecte d'ajuda haurà de realitzar-se d'acord amb el projecte subvencionat i en els termes fixats en la resolució de concessió de l'ajuda degudament notificada al beneficiari, per mitjà de la presentació, abans de la data límit de justificació assenyalada en dita resolució (que, en tot cas, haurà de ser anterior al 15 de novembre de 2011, amb l'excepció del programa 7.1.1, Suport a la Certificació de Sistemes de Qualitat, el termini de justificació de la qual podrà estendre's fins al 30 de novembre de 2011), del compte justificatiu, el qual haurà d'anar acompanyat de la documentació original probatòria tant de la despesa com del pagament efectuats. A este efecte s'haurà d'omplir l'imprés normalitzat de compte justificatiu disponible en la adreça d'internet . Els justificants originals de les despeses presentades es marcaran amb una estampilla i s'hi indicarà l'expedient de subvenció per a la justificació del qual han sigut presentats i si l'import del justificant s'imputa totalment o parcialment a la subvenció; en este últim cas s'indicarà, a més a més, la quantia exacta que resulte afectada per la subvenció.  
Amb caràcter indicatiu, s'admetran com a justificants de pagament: justificants de transferència (si englobara diverses factures, s'haurà d'aportar relació detallada d'estes), l'extracte del càrrec en el compte bancari, els resguards dels girs, els depòsits en fedataris públics (notaris), etc.   
2. Quan l'objecte de la subvenció ho constituïsquen determinades partides de despesa corrent, el compte justificatiu anterior haurà d'anar acompanyat de l'informe final amb els resultats obtinguts de la realització del projecte. Este informe haurà de ser omplit en l'imprés disponible en l'adreça d'Internet .  
3. En el cas que la subvenció siga destinada a incentivar determinades partides de despeses derivades tant de la implantació com de la certificació dels sistemes de gestió (qualitat, medi ambient, accessibilitat, I+D+i), així com de la realització de projectes d'I+D+i, el compte justificatiu anterior haurà d'anar acompanyat del certificat/distintiu corresponent atorgat per una entitat oficialment acreditada per EAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.  
4. Les factures presentades per a la justificació dels projectes hauran de complir el que disposa pel Reial Decret 1496/2003, de 28 de novembre, pel qual s'aprova el Reglament que regula les obligacions de facturació, i es modifica el Reglament de l'Impost sobre el Valor Afegit (BOE 29.11.2003), modificat per Reial Decret 87/2005, de 31 de gener (BOE 01.02.2005), i la resta de normativa vigent.  
5. No s'acceptaran com a justificants de realització del projecte o activitat les factures derivades de la contractació amb empreses o entitats vinculades al beneficiari de l'ajuda en els termes que preveu l'article 29 de la Llei 38/2003 de 17 de novembre, General de Subvencions (BOE núm. 276 de 18.11.2003).  
6. El muntant mínim de la inversió en actius fixos plantejada per l'establiment per a ser considerada incentivable, haurà d'ascendir a 6.000 €, en termes de cost elegible aprovat del projecte, encara que per a les microempreses (menys de 10 treballadors) el límit mínim quedarà establit en 3.500 €. Anàlogament, el muntant mínim dels despeses incentivables per establiment haurà d'ascendir a 1.000?, excepte en el programa 7.1.1 Suport a la Certificació de Sistemes de Qualitat en què podrà ser inferior.  
7. L'import màxim d'ajuda per beneficiari quedarà supeditat a la limitació arreplegada en el Reglament (CE) núm. 1998/2006 de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis, sense perjuí que la Comissió d'Avaluació establisca un límit inferior per a la present convocatòria per beneficiari i projecte, per tal d'aconseguir una major redistribució de la dotació pressupostària disponible.  
8. L'import total d'ajudes que l'Agència Valenciana del Turisme pot concedir a una mateixa associació, pel conjunt de programes continguts en l'annex d'esta resolució dels quals puga resultar beneficiària, no excedirà de 60.000 (seixanta mil) euros/any per capítol pressupostari. En el cas de corporacions de dret públic amb seu a la Comunitat Valenciana i de les delegacions de l'Institut per a la Qualitat Turística Espanyola (ICTE) a la Comunitat este import màxim anual d'ajudes serà de 20.000 euros (vint mil euros).  
Article 16. Pagament de les ajudes  
1. L'Agència Valenciana del Turisme procedirà al pagament de l'ajuda una vegada el beneficiari haja executat el projecte o actuació, i sempre que haja complit les obligacions exigibles.  
2. En el cas que les inversions s'efectuen per mitjà d'un contracte d'arrendament financer (lísing), l'opció de compra haurà d'haver sigut efectuada amb anterioritat al pagament de la subvenció. No obstant això, podrà efectuar-se el pagament sempre que, pendent l'exercici de l'opció, es referme per mitjà d'un aval bancari l'import total subvencionat, el qual quedarà subjecte a l'exercici d'eixa opció, i l'aval podrà ser executat en el moment de l'opció si el beneficiari no acreditara haver-la exercit dins del termini que s'assenyale en la resolució d'atorgament de l'ajuda.  
Article 17. Règim de recursos  
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la seua publicació i, potestativament, podrà interposar-se recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de la seua publicació, tot això de conformitat amb el que establixen els articles 107, 109, 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 2 de febrer de 2011.- La consellera de Turisme i presidenta de l'Agència Valenciana del Turisme: Belén Juste Picón.  
ANNEX  
ÍNDEX PROGRAMES D'AJUDES PER A L'EXERCICI 2011  
  
FITXA 1  
  
FITXA 2  
  
FITXA 3  
  
FITXA 4  
  
FITXA 5  
  
FITXA 6  
  
FITXA 7  
  
FITXA 8  
  
FITXA 9  
  
FITXA 10  
  
FITXA 11  
  
FITXA 12  
Eix 7 EXCEL·LÈNCIA EMPRESARIAL   
Acció 7.1. Aproximació a la Qualitat Total   
PROGRAMA 7.1.1 SUPORT A LA CERTIFICACIÓ DELS SISTEMES DE QUALITAT  
  
FITXA 13  
Eix 7 EXCEL·LÈNCIA EMPRESARIAL   
Acció 7.1. Aproximació a la Qualitat Total   
PROGRAMA 7.1.2 REALITZACIÓ DE PLANS DE QUALITAT  
  
FITXA 14  
Eix 7. EXCEL·LÈNCIA EMPRESARIAL   
Acció 7.3 - Gestió Mediambiental i Responsabilitat Social Corporativa  
PROGRAMA 7.3.1 SUPORT A LA CERTIFICACIÓ DE SISTEMES DE GESTIÓ MEDIAMBIENTAL  
  
FITXA 15  
Eix 7 EXCEL·LÈNCIA EMPRESARIAL   
Acció 7.3 Gestió Mediambiental i Responsabilitat Social Corporativa  
PROGRAMA 7.3.2 REALITZACIÓ DE PLANS MEDIAMBIENTALS  
  
FITXA 16   
Eix 7 EXCEL·LÈNCIA EMPRESARIAL   
Acció 7.3. Gestió Mediambiental i Responsabilitat Social Corporativa  
PROGRAMA 7.3.3 SUPORT A OBTENCIÓ DE L'ETIQUETA ECOLÒGICA DE LA UNIÓ EUROPEA EN SERVICIS D'ALLOTJAMENT TURÍSTIC  
  
FITXA 17  
  
FITXA 18  
Eix 7: EXCEL·LÈNCIA EMPRESARIAL  
Acció 7.4 Turisme Accessible: Turisme per a tots  
PROGRAMA 7.4.2 SUPORT A LA IMPLANTACIÓ I CERTIFICACIÓ DE SISTEMES DE GESTIÓ DE L'ACCESSIBILITAT.  
  
ANEXO  
INDICE PROGRAMAS DE AYUDAS PARA EL EJERCICIO 2011  
  
FICHA 1  
  
FICHA 2  
  
FICHA 3  
  
FICHA 4  
  
FICHA 5  
  
FICHA 6  
  
FICHA 7  
  
FICHA 8  
  
FICHA 9  
  
FICHA 10  
  
FICHA 11  
  
FICHA 12  
Eje 7 EXCELENCIA EMPRESARIAL   
Acción 7.1. Aproximación a la Calidad Total   
PROGRAMA 7.1.1 APOYO A LA CERTIFICACIÓN DE SISTEMAS DE CALIDAD  
  
FICHA 13  
Eje 7 EXCELENCIA EMPRESARIAL   
Acción 7.1. Aproximación a la Calidad Total   
PROGRAMA 7.1.2 REALIZACIÓN DE PLANES DE CALIDAD  
  
FICHA 14  
Eje 7. EXCELENCIA EMPRESARIAL   
Acción 7.3 - Gestión Medioambiental y Responsabilidad Social Corporativa  
PROGRAMA 7.3.1 APOYO A LA CERTIFICACIÓN DE SISTEMAS DE GESTIÓN MEDIOAMBIENTAL  
  
FICHA 15  
Eje 7 EXCELENCIA EMPRESARIAL   
Acción 7.3 Gestión Medioambiental y Responsabilidad Social Corporativa  
PROGRAMA 7.3.2 REALIZACIÓN DE PLANES MEDIOAMBIENTALES  
  
FICHA 16   
Eje 7 EXCELENCIA EMPRESARIAL   
Acción 7.3. Gestión Medioambiental y Responsabilidad Social Corporativa  
PROGRAMA 7.3.3 APOYO A OBTENCIÓN DE LA ETIQUETA ECOLÓGICA DE LA UNIÓN EUROPEA EN SERVICIOS DE ALOJAMIENTO TURÍSTICO  
  
FICHA 17  
  
FICHA 18  
Eje 7: EXCELENCIA EMPRESARIAL  
Acción 7.4 Turismo Accesible: Turismo para todos  
PROGRAMA 7.4.2 APOYO A LA IMPLANTACIÓN Y CERTIFICACIÓN DE SISTEMAS DE GESTIÓN DE LA ACCESIBILIDAD.  
